A mellékelt weblapon találod az azóta már bezárt Motorradwerk Zschopau fénykorában gyártott típusok legfontosabb adatait. Készítsd el ennek alapján az **sajat\_nevem\_sz1.docx** munkafüzetet az alább felsorolt elvárásoknak megfelelően! A formátumot mindenütt a minta alapján állítsd be! A minták nem (feltétlenül) a helyes eredmények felhasználásával készültek. Ha a feladat szövege mást nem említ, a megoldásodnak minden esetben olyannak kell lennie, hogy ha bármelyik kiindulási adat megváltozna, akkor az eredmények is automatikusan a módosított adat alapján számított, aktuális értéket mutassák! A megoldásod minden esetben többet ér, ha minél kevesebb segédcellát használsz, de a szükséges kritériumtartomány (szűrőtartomány) felvétele nem jár pontveszteséggel!

1. Hozd létre a munkafüzetben az MZ motorkerékpárok nevű munkalapot! Erre csak a mintában szereplő adatok kerüljenek, a minta szerinti elrendezésben és formátumban! A weblap alapján nem egyértelmű esetekben a cella értékét a mintának megfelelően add meg! Az L1 cellába írd be a megfelelő váltószámot, és az E oszlopban lóerőben megadott teljesítmény alapján számítsd ki a ma hivatalos kW-ban mért teljesítmény értékét is! Hogy kezdő versenyzőink indulását megkönnyítsük, egy közönséges szövegfájlban külön megismételtük az első néhány motor adatait.
2. B. Készítsd el a minta szerinti helyen és kinézetben azt az ábrát, amelyen a típusonként a különböző fordulatszámokhoz tartozó maximális teljesítmények láthatóak! A háttér a weblapon is látható MZ ETZ 250 VolksPolizei motorkerékpár torzításmentes képének 3\*3-as mozaikja legyen! Ügyelj az adatpontok láthatóságára!
3. Az elkészített táblázat alatti területen, a minta szerinti formátumban válaszolj a megfelelő függvények segítségével a C-J. pontok alatt felsorolt kérdésekre! Megoldásod többet ér, ha nem használsz segédcellát!
4. C. Mennyi volt a végsebessége az MZ TS 125 típusú motornak?
5. D. Hány 153 kg tömegű motorkerékpárt gyártottak összesen?
6. E. Melyik típusnak volt a legnagyobb sebessége? Ha több ilyen lenne, akkor a név helyett a „Több ilyen van!” szöveg jelenjen meg!
7. F. Hány cm3-es volt a legkevésbé gyors típus? Ha több ilyen lenne, akkor a hengerűrtartalom helyett a „Több ilyen van!” szöveg jelenjen meg!
8. G. Most csak azokat a típusokat tekintsük, amelyekből tudjuk, hogy hány példányt gyártottak. Mennyi volt a csúcssebesség ezek körében?
9. H. Melyik évben gyártottak először 20 lóerősnél erősebb típust?
10. I. Hány típust gyártottak maximálisan egy-egy évben? (Más szóval: mennyi volt az egy-azon évben gyártott típusok maximális száma?)
11. J. Érd el, hogy a legtöbb éven keresztül gyártott típus összes adata automatikusan sárga cellaháttérrel, piros karakterekkel jelenjen meg!